Surakas on Eesti üks uuemaid destilleerimiskodasid. Praegusel hetkel toodavad nad ühte viina ja kahte maitsestatud viina. Viin on tehtud mahevilja piirituse baasil, Eestis kasvatatud talirukkist. Seetõttu on see üks haruldane viin kohalikul turul, millele võib panna sildi 100% Estonian Vodka. Suur osa poodides müügil olevast kraamist on aga toodetud imporditud piiritusest. Rüübe Haljas on puhas kraam, lisatud on ainult filtreeritud põhjavett, mitte midagi muud. Haljast saab osta mõnedest e-poodidest ja kõrtsidest peamiselt Põhja-Eestist. 50cl pudeli hinnaks on 17 kuni 30 €, olenevalt poest. Rüübe Haljas valiti 2020. aasta sügisel Eesti kõige paremaks viinaks.
#000002
Viina lõhnas on natuke tunda rukki aroomi – meelde tuleb rukkileib. Maitse on esialgu natuke magus ja siis täidab rukkileiva aroom suu. Juhin tähelepanu, et rukki aroom on hästi peen ja kerge, kuna viin on alati tehtud 96% piiritusest, milles väga palju maitseid olla ei saa. Vähemalt pole Haljas täiesti neutraalne piirituse-vee segu, nagu on paljud nisust tehtud viinad tavaliselt. Maitses on ka pisike kõrbenud vilja nüanss, mida olen tundnud ka mõnes teises rukkiviinas. Suus tundub viin natuke paks ja õline, maitse on hästi pehme, mitte kõrvetav ja lühike.
#000003
Arvestades seda, et viin ei ole üldse filtreeritud, on Haljas väga pehme ja samal ajal on selles tunda selgelt vilja maitset. Mulle meeldib selline vanade viina tegemise tavade austus. Teised tootjad mõtlevad välja erinevaid filtreerimismeetodeid: kes filtreerib läbi hõbeda, kes läbi platinumi ja kes kasutab selleks kasesütt. Sellist filtreerimist on vaja, et peita kehva toormaterjali või liiga kiire tootmisprotsessi jääke. Järelmaitse Haljases on ka pehme, kergelt magus, selles ei ole mingit kibedust või kõrvaltmaitseid. Haljas on väga kõrge kvaliteediga ja hästi tehtud viin, pärl selles suuresvalikus, mille all iga toidupooe riiulid siin lookas on. Selle ainus halb külg on vähene saadavus ja kõrge hind, kuid praegusel juhul on kvaliteet oma hinda väärt. Soovitan proovida vähemalt 4 cl kõrtsis/pubis, kui see menüüs olemas on.
#000004
Šnapsit ja muud piiritusjoogid (1)
#000007